pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีวอนคนไทยเข้าใจสถานะประเทศ ดึงศักยภาพตนเอง - ร่วมมือรัฐ ผลักดันไทยก้าวไปข้างหน้า
วันเสาร์ที่ 8 ธันวาคม 2561
นายกรัฐมนตรีวอนคนไทยเข้าใจสถานะประเทศ ดึงศักยภาพตนเอง - ร่วมมือรัฐ ผลักดันไทยก้าวไปข้างหน้า
นายกรัฐมนตรีวอนคนไทยเข้าใจสถานะประเทศ ดึงศักยภาพตนเอง - ร่วมมือรัฐ ผลักดันไทยก้าวไปข้างหน้า
วันนี้ (8 ธันวาคม 2561) นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฎิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ติดตามข่าวที่ระบุว่าประเทศไทยมีความเหลื่อมล้ํามากที่สุดในโลก แล้วรู้สึกไม่สบายใจ ส่วนหนึ่งเป็นเพราะข้อมูลที่ปรากฏอาจคลาดเคลื่อนและไม่สมบูรณ์ อีกส่วนหนึ่งเพราะคนไทยบางคนมองประเทศตัวเองว่าย่ําแย่ ทําให้คนส่วนใหญ่เสียกําลังใจ
"นายกฯ ยอมรับว่าปัญหาความเหลื่อมล้ํายังมีอยู่จริงเช่นเดียวกับหลายประเทศ ถือเป็นปัญหาที่สั่งสมมานาน คนไทยส่วนใหญ่อยู่ในภาคการเกษตรและมีรายได้น้อย เมื่อเทียบกับนักธุรกิจหรืออาชีพอิสระอื่น ๆ ที่ใช้เทคโนโลยีที่ทันสมัย และมีโอกาสเข้าถึงการพัฒนาคุณภาพชีวิตมากกว่า รัฐบาลจึงได้ประกาศลดความเหลื่อมล้ําในสังคมเป็นวาระเร่งด่วน และบรรจุไว้ในแผนปฏิรูประยะยาว"
โฆษกประจําสํานักนายกรัฐมนตรีกล่าวว่า นายกรัฐมนตรีห่วงใยผู้มีรายได้น้อยมากกว่า 11 ล้านคนเป็นอย่างมาก ตัวอย่างที่ได้ดําเนินการคือการจัดสรรที่ดินทํากินในพื้นที่ของรัฐให้แล้ว 61 จังหวัด เนื้อที่รวมกว่า 317,000 ไร่ และมีแผนจะปรับโครงสร้างเศรษฐกิจ เพิ่มส่วนแบ่งการตลาดให้ธุรกิจรายย่อย ปฏิรูประบบภาษีและกระจายการถือครองที่ดิน และยกระดับคุณภาพชีวิตทุกด้าน ซึ่งถูกกําหนดไว้ในยุทธศาสตร์ชาติ 20 ปี และแผนพัฒนาเศรษฐกิจฯ ที่จะค่อย ๆ เห็นผลทุก 5 ปี จึงขอให้คนไทยทุกคนเข้าใจสถานะประเทศ พัฒนาตนเอง และร่วมมือกับภาครัฐผลักดันบ้านเมืองให้ก้าวไปข้างหน้า
-------------------------------------------
รัฐบาลไทย-ข่าวทำเนียบรัฐบาล- “พาณิชย์ ปลื้มหลังผู้ซื้อมันสำปะหลังรายใหญ่ของตุรกีแย้มต้องการนำเข้ามันสำปะหลังอัดเม็ดสูงถึง4.5ล้านตัน/ปี”
วันอังคารที่ 3 ตุลาคม 2560
“พาณิชย์ ปลื้มหลังผู้ซื้อมันสําปะหลังรายใหญ่ของตุรกีแย้มต้องการนําเข้ามันสําปะหลังอัดเม็ดสูงถึง4.5ล้านตัน/ปี”
นายวินิจฉัย แจ่มแจ้ง ผู้ช่วยรัฐมนตรีประจํากระทรวงพาณิชย์  และนายสมชาติ สร้อยทอง ที่ปรึกษาการพาณิชย์ภายในประเทศ เปิดเผยว่าระหว่างวันที่ 25-30 กันยายน 2560
ได้นําคณะผู้แทนการค้ามันสําปะหลัง ประกอบด้วยผู้แทนภาครัฐได้แก่ กรมการค้าต่างประเทศ สํานักงานเศรษฐกิจการเกษตร สํานักงานพาณิชย์ในต่างประเทศ ณ นครอิสตันบูล
ผู้แทนภาควิชาการจากมหาวิทยาลัยเกษตรศาสตร์ วิทยาเขตกําแพงแสน และผู้แทนภาคเอกชนได้แก่นายกสมาคมและสมาชิกสมาคมการค้ามันสําปะหลังไทย สมาคมโรงงานผู้ผลิตมันสําปะหลัง ภาคตะวันออกเฉียงเหนือ และสมาคมโรงงานผลิตภัณฑ์มันสําปะหลังไทย บูรณาการในรูปแบบประชารัฐ เดินทางเยือนสาธารณรัฐตุรกี เพื่อเจรจาขยายตลาดมันสําปะหลังในสาธารณรัฐตุรกี โดยก่อนหน้านี้ได้มีข่าวดีว่า ในการเดินทางดังกล่าวสามสมาคมมันสําปะหลังได้ทําบันทึกความเข้าใจ(MOU) ซื้อขายสินค้ามันสําปะหลังอัดเม็ดกับผู้นําเข้าตุรกี รวมจํานวน 3 ฉบับ ปริมาณรวม 900,000 ตัน คิดเป็นมูลค่ากว่า5,000 ล้านบาท
นายวินิจฉัยฯ เพิ่มเติมว่า”วันที่ 29 กันยายน 2560 คณะเดินทางได้พบกับ Mr.Kadia Çavdar
ผู้บริหารบริษัทTiryaki Agro ซึ่งเป็นผู้นําเข้า(Trader)สินค้าธัญพืชรายใหญ่ของตุรกี ได้ให้ข้อมูลว่า จากการเจรจากับคณะผู้แทนการค้ามันสําปะหลังไทยในครั้งนี้ ทําให้รับทราบว่าตลาดผู้ใช้มันสําปะหลังตุรกีมีความเข้าใจคลาดเคลื่อนในตัวสินค้ามันสําปะหลังอัดเม็ด ซึ่งที่ผ่านมาตุรกีนําเข้ากากมันสําปะหลังอัดเม็ด(Residual Tapioca Pellete) ซึ่งเป็นสินค้าที่มีคุณภาพต่ํากว่ามันสําปะหลังชนิดอัดเม็ด(Tapioca Pellete) มาโดยตลอด และแจ้งว่าต้องการนําเข้ามันสําปะหลังอัดเม็ดอย่างต่ํา300,000ตัน เพื่อมาทดลองตลาดผู้ซื้อตุรกี และเชื่อเป็นอย่างยิ่งว่าเมื่อผู้ซื้อรับทราบคุณประโยชน์ของสินค้าดังกล่าว การนําเข้าจะสามารถเติบโตได้สูงถึง 4.5 ล้านตันต่อปี เพราะตุรกีมีประชากรที่บริโภคเนื้อสัตว์มากกว่า 80ล้านคน”
“กระทรวงพาณิชย์ขอเรียนว่าตลาดมันสําปะหลังตุรกีเป็นตลาดที่มีศักยภาพสูงมาก สามารถรองรับผลผลิตมันสําปะหลังของไทยในอนาคตได้เป็นอย่างดี เกษตรกรผู้ปลูกมันสําปะหลังของไทยสามารถมั่นใจได้ว่าผลผลิตของตนจะมีตลาดรองรับอย่างต่อเนื่อง ส่งผลดีต่อราคาที่เกษตรกรจะได้รับอย่างแน่นอน ”นายวินิจฉัยกล่าว ปิดท้าย
รัฐบาลไทย-ข่าวทำเนียบรัฐบาล-ทส. ร่วมกับสภาอุตสาหกรรมแห่งประเทศไทยหารือแนวทางการบังคับใช้มาตรฐานมลพิษ ระดับ EURO5 และ EURO6
วันศุกร์ที่ 10 มกราคม 2563
ทส. ร่วมกับสภาอุตสาหกรรมแห่งประเทศไทยหารือแนวทางการบังคับใช้มาตรฐานมลพิษ ระดับ EURO5 และ EURO6
กระทรวงทรัพยากรธรรมชาติและสิ่งแวดล้อม ร่วมกับสภาอุตสาหกรรมแห่งประเทศไทยหารือแนวทางการบังคับใช้มาตรฐานมลพิษ ระดับ EURO5 และ EURO6
ทส. ร่วมกับสภาอุตสาหกรรมแห่งประเทศไทยหารือแนวทางการบังคับใช้มาตรฐานมลพิษ ระดับ EURO5 และ EURO6
วันนี้ (10 มกราคม​ 2563)​ เวลา 09.30​ น. ณ ห้องประชุมชั้น 20​ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมหารือแนวทางการบังคับใช้มาตรฐานมลพิษระดับ EURO5 และ EURO6 โดยมีผู้เข้าร่วมประชุมประกอบด้วย นายสุพันธุ์​ มงคลธี ประธานสภาอุตสาหกรรมแห่งประเทศไทย นายครรชิต ไชยสุโพธิ์ ประธานกลุ่มอุตสาหกรรมยานยนต์ นายบัณฑิต ธรรมประจําจิต ประธานกลุ่มอุตสาหกรรมโรงกลั่นน้ํามันปิโตรเลียม นายอดิศร นุชดํารงค์ รองปลัดกระทรวงทรัพยากรธรรมชาติและสิ่งแวดล้อม และนายเถลิงศักดิ์ เพ็ชรสุวรรณ รองอธิบดีกรมควบคุมมลพิษ​ เข้าร่วมการประชุมหารือดังกล่าว
รัฐบาลไทย-ข่าวทำเนียบรัฐบาล-รมว.พม. ลงพื้นที่ มูลนิธิสถาบันดนตรีคนตาบอด เพื่อติดตามความคืบหน้าของการดำเนินงาน และให้กำลังใจแก่นักร้องและนักดนตรี S2S
วันพฤหัสบดีที่ 21 กันยายน 2560
รมว.พม. ลงพื้นที่ มูลนิธิสถาบันดนตรีคนตาบอด เพื่อติดตามความคืบหน้าของการดําเนินงาน และให้กําลังใจแก่นักร้องและนักดนตรี S2S
รมว.พม. ลงพื้นที่ มูลนิธิสถาบันดนตรีคนตาบอด เพื่อติดตามความคืบหน้าของการดําเนินงาน และให้กําลังใจแก่นักร้องและนักดนตรี S2S พร้อมต่อยอดและขับเคลื่อนโครงการฯ ให้สามารถอยู่ได้อย่างยั่งยืนและเป็นรูปธรรม
วันนี้ (21 ก.ย. 60) เวลา 10.30 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วยคณะผู้บริหารกระทรวงการพัฒนาสังคมฯ ลงพื้นที่เยี่ยมชมมูลนิธิสถาบันดนตรีคนตาบอด เพื่อติดตามความคืบหน้าของการดําเนินงาน และเพื่อเป็นขวัญกําลังใจแก่นักร้องและนักดนตรี โครงการพัฒนาศักยภาพนักร้องนักดนตรีตาบอดในที่สาธารณะ : จากถนนสู่ดวงดาว (From Street to Stars) หรือ S2S โดยมี นายต่อพงษ์ เสลานนท์ นายกสมาคมคนตาบอดแห่งประเทศไทย พร้อมด้วยคณะกรรมการมูลนิธิสถาบันดนตรีคนตาบอด และหน่วยงานที่เกี่ยวข้องให้การต้อนรับ ณ สมาคมคนตาบอดแห่งประเทศไทย ดินแดง กรุงเทพมหานคร
พลตํารวจเอก อดุลย์กล่าวว่า กระทรวงการพัฒนาสังคมและความมั่นคงของมนุษย์ (พม.) โดยกรมส่งเสริมและพัฒนาคุณภาพชีวิตคนพิการ (พก.) ได้ตระหนักถึงความสําคัญของคนพิการ ในการส่งเสริมสิทธิและสวัสดิการของคนพิการ โดยการเพิ่มเบี้ยความพิการ การส่งเสริมการมีงานทําและการจ้างงานคนพิการ โดยความร่วมมือในรูปแบบประชารัฐเพื่อสังคม รวมทั้งการสนับสนุนให้คนพิการได้รับบริการด้านการศึกษา บริการสุขภาพ การจัดทําสิ่งอํานวยความสะดวกสําหรับคนพิการ นอกจากนี้ ยังได้มีการดําเนินโครงการพัฒนาศักยภาพนักร้องนักดนตรีตาบอดในที่สาธารณะ : จากถนนสู่ดวงดาว (From Street to Stars) หรือ S2S เพื่อส่งเสริมศักยภาพและความสามารถ ของกลุ่มบุคคลพิการทางการเห็นที่มีความสามารถ เพื่อพัฒนาศักยภาพนักร้องนักดนตรีตาบอดให้มีความเป็นมืออาชีพในด้านการร้องเพลงและเล่นดนตรี สามารถมีอาชีพและรายได้เลี้ยงดูตนเองและครอบครัวอย่างยั่งยืน
พลตํารวจเอก อดุลย์กล่าวต่อไปว่า ในวันนี้ จึงเป็นการลงพื้นที่เยี่ยมชมการดําเนินงาน มูลนิธิสถาบันดนตรีคนตาบอด สมาคมคนตาบอดแห่งประเทศไทย โดยตนขอกล่าวแสดงความยินดีและชื่นชมการดําเนินงานของมูลนิธิฯ ที่นับเป็นหน่วยงานหลักในการรับช่วงดูแลและบริหารจัดการในเรื่องของการประสานงาน การฝึกอบรมพัฒนาทักษะ พร้อมทั้งยังเป็นแหล่งผลิตผลงานสร้างสรรค์ให้แก่ศิลปิน S2S ร่วมกับ พก. เพื่อต่อยอดและขับเคลื่อนโครงการฯ ให้สามารถอยู่ได้อย่างยั่งยืนและเป็นรูปธรรมต่อไป พร้อมกันนี้ ยังได้ชมการซ้อมดนตรีและร้องเพลงของกลุ่มศิลปิน S2S พร้อมมอบเงินสนับสนุนมูลนิธิสถาบันดนตรีคนตาบอด ด้วย
"การดําเนินงานของมูลนิธิสถาบันดนตรีคนตาบอด ก่อตั้งขึ้นเพื่อเป็นการส่งเสริมการดําเนินโครงการพัฒนาศักยภาพนักร้องนักดนตรีตาบอดในที่สาธารณะ : จากถนนสู่ดวงดาว (From Street to Stars) หรือ S2S ให้เป็นแหล่งผลิตนักร้องนักดนตรี และผลงานเพลงที่ดี มีคุณภาพ มีความมืออาชีพในด้านการร้องเพลงและเล่นดนตรี ให้สามารถนําไปประกอบอาชีพและมีรายได้เลี้ยงดูตนเองและครอบครัวอย่างยั่งยืน อีกทั้งเป็นการแสดงให้เห็นความสามารถของคนพิการให้เป็นที่ประจักษ์ของคนในสังคม ทั้งนี้ ในนามของกระทรวง พม. ยินดีให้ความร่วมมือและให้การสนับสนุนการดําเนินงานของมูลนิธิสถาบันดนตรีคนตาบอดอย่างต่อเนื่อง”พลตํารวจเอก อดุลย์กล่าวในตอนท้าย
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 19 มิถุนายน 2563
วันศุกร์ที่ 19 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 19 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 5 ราย เป็นผู้เดินทางกลับจากประเทศซาอุดิอาระเบียและเข้ารับการเฝ้าระวังในสถานที่รัฐจัดให้ มีผู้ป่วยกลับบ้านได้ 11 ราย ทําให้ผู้ป่วยกลับบ้านสะสม 3,008 ราย
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่ 19 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 5 ราย เป็นผู้เดินทางกลับจากประเทศซาอุดิอาระเบียและเข้ารับการเฝ้าระวังในสถานที่รัฐจัดให้ มีผู้ป่วยกลับบ้านได้ 11 ราย ทําให้ผู้ป่วยกลับบ้านสะสม 3,008 ราย หรือคิดเป็นร้อยละ 95.61 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 80 ราย หรือร้อยละ 2.54 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,146 ราย
จากบทเรียนในต่างประเทศกรณีที่พบเชื้อโควิด 19 ปนเปื้อนอยู่ในตลาดค้าส่ง ตลาดสด แผนกอาหารทะเล แผนกขายเนื้อสัตว์ หรือในโรงงานแปรรูปเนื้อสัตว์ จนทําให้เกิดผู้ติดเชื้อ และผู้สัมผัสเสี่ยงสูงจํานวนมากตามมา ดังนั้น ผู้ประกอบการที่เกี่ยวข้องกับอาหาร ผู้แล่เนื้อสัตว์ พนักงานให้บริการ จําเป็นอย่างยิ่งที่จะต้องปฏิบัติตามมาตรการป้องกันการแพร่กระจายของเชื้อโควิด 19 ตามที่กรมอนามัยกําหนดอย่างเข้มงวด เช่น การสวมหน้ากากผ้า/ หน้ากากอนามัย ทําความสะอาดแผงจําหน่ายอาหารทุก 2 ชั่วโมง กรณีขายอาหารทะเล อาหารสด เนื้อสัตว์ ต้องระวังการสัมผัสอาหารสดโดยตรง ล้างมือทุกครั้งก่อนและหลังการทํางาน ควรใช้ถุงมือหรือที่คีบอาหารเพื่อป้องกันการปนเปื้อนของเชื้อโรค ผู้จําหน่ายอาหารปรุงสําเร็จจะต้องปกปิดอาหาร อุ่นอาหารทุก 2 ชั่วโมง ให้ผู้จําหน่ายสินค้าต้องล้างมือด้วยน้ําและสบู่หรือเจลแอลกอฮอล์บ่อยๆ การส่งเงินหรือทอนเงินผ่านตะกร้าด้ามยาว เว้นระยะห่าง ระมัดระวังไม่ให้มือสัมผัสใบหน้า ปาก ตา และจมูก หากป่วยต้องหยุดปฏิบัติงานแล้วไปพบแพทย์ทันที ในส่วนผู้บริโภคขอให้รับประทานที่ปรุงสุกใหม่ และสะอาด เลี่ยงอาหารดิบ หรือสุกๆ ดิบๆ และเคร่งครัดในมาตรการป้องกันตัวเองเมื่อไปในสถานที่ต่างๆ โดยสวมหน้ากากอนามัย/หน้ากากผ้า เว้นระยะห่าง เลี่ยงบริเวณที่มีคนอยู่มาก ล้างมือบ่อยๆ และงดการเอามือสัมผัสใบหน้า จมูก ปาก และลงทะเบียนเข้า-ออกสถานที่ ผ่านแพลตฟอร์มและแอปพลิเคชัน “ไทยชนะ” ทุกครั้งหากทุกภาคส่วนร่วมมือกันจะช่วยให้ประเทศไทยปลอดภัยปลอดโรคโควิด 19
******************************19 มิถุนายน 2563
****************************************
รัฐบาลไทย-ข่าวทำเนียบรัฐบาล-อนุทิน ตรวจความพร้อมห้องแยกโรค สถาบันบำราศฯ
วันจันทร์ที่ 6 มกราคม 2563
อนุทิน ตรวจความพร้อมห้องแยกโรค สถาบันบําราศฯ
รองนายกรัฐมนตรีและรัฐมนตรีว่าการกระทรวงสาธารณสุข ติดตามความพร้อมห้องแยกโรคติดเชื้อความดันลบ สถาบันบําราศนราดูร พร้อมรับผู้ป่วยโรคติดต่ออันตราย หากป่วย มีไข้ ไอ ปวดหัว มีประวัติเดินทางจากเมืองอู่ฮั่น ปรึกษาสายด่วนกรมควบคุมโรคโทร 1422
รองนายกรัฐมนตรีและรัฐมนตรีว่าการกระทรวงสาธารณสุข ติดตามความพร้อมห้องแยกโรคติดเชื้อความดันลบ สถาบันบําราศนราดูร พร้อมรับผู้ป่วยโรคติดต่ออันตราย หากป่วย มีไข้ ไอ ปวดหัว มีประวัติเดินทางจากเมืองอู่ฮั่น ปรึกษาสายด่วนกรมควบคุมโรคโทร 1422
วันนี้ (6 มกราคม 2563) ที่สถาบันบําราศนราดูร จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า ประเทศไทยมีความพร้อมในการเฝ้าระวัง ตรวจรักษา แยกกัก และควบคุมโรค ระบบจัดการโรคติดต่ออันตราย มีทีมปฏิบัติการอยู่ในทุกจังหวัดและส่วนกลาง มีห้องแยกโรคติดเชื้อความดันลบศักยภาพสูงได้มาตรฐานสากล ที่สถาบันบําราศนราดูร และในจังหวัดที่มีเที่ยวบินตรงจากต่างประเทศ อาทิ ภูเก็ต เชียงใหม่ จากการตรวจเยี่ยมพบว่า ทั้งระบบมีการเตรียมความพร้อมขั้นสูงสุด และมีประสบการณ์ในการดูแลผู้ป่วยโรคติดต่ออันตราย เช่น โรคเมอร์ส โรคซาร์ส มีห้องตรวจแยกโรคโดยเฉพาะ ไม่ปะปนกับผู้ป่วยอื่น ห้องผู้ป่วยแยกโรคติดเชื้อความดันลบ (Negative Pressure) ที่จัดเตรียมไว้รับผู้ป่วยโรคติดต่ออันตราย มีทีมแพทย์ พยาบาล และเจ้าหน้าที่ในการดูแลรักษาเฉพาะ ห้องปฏิบัติการโรคติดต่ออันตราย ระบบการรับผู้ป่วยที่สงสัยจากสนามบินหรือโรงพยาบาลแรกรับ เส้นทางการลําเลียงผู้ป่วยที่ปลอดภัย ไม่แพร่เชื้อ รวมทั้งระบบการแยกและกําจัดขยะติดเชื้ออันตราย
สําหรับห้องผู้ป่วยแยกโรคติดเชื้อความดันลบ จํานวน 15 ห้อง มีระบบป้องกันอากาศในห้องรั่วไหล โดยอากาศจะต้องผ่านแผงกรองอากาศและทําลายเชื้อก่อนปล่อยออกไปสู่ภายนอก เครื่องมืออุปกรณ์การแพทย์มีศักยภาพดูแลผู้ป่วยได้เท่าเทียมห้องไอซียู ทางเข้าและทางออกจากห้องแยกจากกัน ป้องกันการแพร่กระจายเชื้อ มีกล้องวงจรปิดและระบบการติดตามสัญญาณชีพส่งมาที่เคาท์เตอร์พยาบาล ทีมพยาบาลจะปฏิบัติงานประจําไม่ต้องดูแลผู้ป่วยตึกอื่น และมีชุดป้องกันการติดเชื้อขณะดูแลและทําหัตถการกับผู้ป่วย
นอกจากนี้ ได้กําชับให้นายแพทย์สาธารณสุขจังหวัดทั่วประเทศ ช่วยกรมควบคุมโรคเฝ้าระวัง คัดกรองผู้เดินทางจากพื้นที่เสี่ยง หากพบผู้สงสัยว่าป่วยให้นําเข้าระบบการรักษาตามมาตรฐานให้ดีที่สุด พร้อมแจ้งส่วนกลางทันที ขอให้ประชาชนมั่นใจว่าประเทศไทยมีความพร้อมในการเฝ้าระวัง ป้องกัน และรักษาผู้ป่วยโรคติดเชื้ออันตราย ขณะนี้มีผู้ป่วยเข้าเกณฑ์สงสัยต้องเฝ้าระวัง 4 รายอาการทั่วไปดี รอสังเกตอาการในห้องแยกโรคของสถาบันบําราศฯ จนกว่าจะพ้นระยะแพร่เชื้อ จึงจะอนุญาตให้กลับบ้านได้
“ขอให้มั่นใจว่ากระทรวงสาธารณสุขมีความพร้อม สามารถเฝ้าระวังโรค คัดกรองและคัดแยกผู้ป่วย และขอชื่นชมผู้ป่วยทุกรายที่ทราบข้อมูลข่าวสารจากสื่อต่างๆ แล้วสงสัยอาการของตน จึงขอเข้ารับการรักษาในโรงพยาบาลด้วยตนเอง นับเป็นประโยชน์ทั้งต่อตัวผู้ป่วยเองและสังคม”
ทั้งนี้ ขอความร่วมมือโรงพยาบาลเอกชนหากพบผู้ป่วยต้องสงสัยที่เดินทางมาจากเมืองอู่ฮั่น สาธารณรัฐประชาชนจีนขอให้แจ้งมายังกระทรวงสาธารณสุข นอกจากนี้ ประชาชนทั่วไปหากพบว่าตนเองมีอาการ ไอ คัดจมูก เจ็บคอ ปวดหัว มีไข้ และมีประวัติเดินทางมาจากเมืองอู่ฮั่น ขอให้ประสานสายด่วนกรมควบคุมโรคโทร 1422
*************************************** 6 มกราคม 2563
************************************
รัฐบาลไทย-ข่าวทำเนียบรัฐบาล-ทส. จัดงาน “วันเด็ก” เนรมิรมิตเขาดินแห่งความสุข ปลูกจิตสำนึกเยาวชนรักษ์สิ่งแวดล้อม
วันจันทร์ที่ 15 มกราคม 2561
ทส. จัดงาน “วันเด็ก” เนรมิรมิตเขาดินแห่งความสุข ปลูกจิตสํานึกเยาวชนรักษ์สิ่งแวดล้อม
กระทรวงทรัพยากรธรรมชาติและสิ่งแวดล้อม  จัดงานวันเด็กแห่งชาติ ประจําปี 2561 ภายใต้แนวคิด "รักษ์ป่า รักษ์ทะเล รักสัตว์และสัตว์ทะเล" เพื่อปลูกจิตสํานึกและชักชวนให้เด็ก ๆ ได้เรียนรู้และดูแลรักษาทรัพยากรธรรมชาติและสิ่งแวดล้อม ผ่านกิจกรรมที่เน้นให้ความสนุกส
ตามที่รัฐบาลได้ให้ความสําคัญกับเด็กซึ่งเป็นอนาคตของชาติ โดย พลเอก ประยุทธ์ จันทร์โอชา นายกรัฐมนตรี ได้มอบคําขวัญวันเด็กแห่งชาติ ประจําปี 2561 ว่า “รู้คิด รู้เท่าทัน สร้างสรรค์เทคโนโลยี” โอกาสนี้ กระทรวงทรัพยากรธรรมชาติและสิ่งแวดล้อม ตระหนักและเล็งเห็นความสําคัญของเด็ก จึงได้จัดกิจกรรมวันเด็กขึ้น เพื่อให้เด็กและเยาวชนได้มีความสุขพร้อมได้รับความรู้ด้านทรัพยากรธรรมชาติและสิ่งแวดล้อม ภายใต้หัวข้อ "รักษ์ป่า รักษ์ทะเล รักสัตว์และสัตว์ทะเล" โดยกิจกรรมในครั้งนี้ ทุกส่วนราชการในสังกัดกระทรวงฯ ได้น้อมนําพระบรมราโชวาทในพระบาทสมเด็จพระเจ้าอยู่หัว ในรัชกาลที่ 9 และ สมเด็จพระเจ้าอยู่หัว ในรัชกาลที่ 10 ด้านทรัพยากรธรรมชาติและสิ่งแวดล้อม มาเป็นหลักในการจัดกิจกรรมการต่าง ๆ อาทิ การเรียนรู้ต้นไม้ทรงปลูกในรัชกาลที่ 10, การเรียนรู้ปลูกป่าในใจคน, การเรียนรู้ชีวิตสัตว์ป่า สัตว์ทะเลที่หายากและกําลังสูญพันธุ์, การปลูกกล้วยไม้และต้นไม้, จิตอาสาคัดแยกขยะ, เกมชิงรางวัลเข้าพักที่บ้านพักอุทยานฟรี , การหลุมขุดค้นซากฟอสซิล, การแสดงโมเดลไดโนเสาร์คืนชีพเคลื่อนไหวได้, การบรรเลงเพลงจากศิลปินรับเชิญ และ ทีม “พยัคฆไพร พญาเสือ ฉลามขาว, การถ่ายภาพร่วมกับทีมผู้พิทักษ์ทรัพยากรไทย (พยัคฆไพร พญาเสือ ฉลามขาว) นอกจากนี้ ภายในงานได้มอบสิทธิพิเศษสําหรับเด็กทุกคนเข้าชมสวนสัตว์และร่วมงานวันเด็กฟรีตลอดวัน อีกด้วย
รัฐบาลไทย-ข่าวทำเนียบรัฐบาล-ก.แรงงาน จ่อเทรนเด็ก ป.ตรี จบใหม่ รับธุรกิจขนส่งฟื้น หลังปิดจ็อบโควิด-19 [กระทรวงแรงงาน]
วันอาทิตย์ที่ 10 พฤษภาคม 2563
ก.แรงงาน จ่อเทรนเด็ก ป.ตรี จบใหม่ รับธุรกิจขนส่งฟื้น หลังปิดจ็อบโควิด-19 [กระทรวงแรงงาน]
ก.แรงงาน จ่อเทรนเด็ก ป.ตรี จบใหม่ รับธุรกิจขนส่งฟื้น หลังปิดจ็อบโควิด-19
ก.แรงงาน โดยกรมพัฒนาฝีมือแรงงาน เตรียมพัฒนาทักษะแรงงานใหม่ จบ ป.ตรี หลักสูตร “ธุรกิจการขนส่งและการค้าระหว่างประเทศ” หลังสถานการณ์ไวรัสโควิด-19 คลี่คลาย
นายธวัช เบญจาทิกุล อธิบดีกรมพัฒนาฝีมือแรงงาน (กพร.) กระทรวงแรงงาน เปิดเผยว่า
แม้สถานการณ์ไวรัสโคโรนา 2019 (COVID-19) ยังต้องเฝ้าระวัง แต่การดําเนินงานตามภารกิจต่างๆ ยังคงต้องดําเนินการอย่างต่อเนื่อง การพัฒนาทักษะและผลิตแรงงานที่มีคุณภาพด้านโลจิสติกส์ จึงเป็นอีกภารกิจที่ต้องเร่งดําเนินการ เพื่อเตรียมความพร้อมในการทํางานของแรงงานใหม่ หลังจากสถานการณ์การแพร่ระบาดคลี่คลาย เมื่อเศรษฐกิจเริ่มฟื้นตัว การค้าและการขนส่งทั้งในและต่างประเทศย่อมมีแนวโน้มที่ดีขึ้นด้วย ซึ่งม.ร.ว.จัตุมงคล โสณกุล รัฐมนตรีว่าการกระทรวงแรงงาน ได้เล็งเห็นความสําคัญของการพัฒนาทักษะแรงงานในด้านดังกล่าว โดยเฉพาะนักศึกษาที่เพิ่งจบปริญญาตรี ให้มีทักษะที่สามารถทํางานได้ เพิ่มโอกาสในการหางานทําได้ง่ายขึ้น และลดอัตราการว่างงาน กพร.จึงประกาศรับสมัครผู้ที่จบป.ตรี ที่ว่างงาน เพื่อคัดเลือกเข้าอบรมในหลักสูตร ธุรกิจการขนส่งและการค้าระหว่างประเทศ ตั้งแต่บัดนี้จนถึงวันที่ 10 มิ.ย.63 จํานวน 100 คน หลังจากจบฝึกอบรมมีตําแหน่งงานรองรับ
นายธวัช กล่าวต่อไปว่า การพัฒนาบุคลากรด้านโลจิสติกส์ กพร.ดําเนินการมาอย่างต่อเนื่อง โดยปี 2563 กพร.มีเป้าหมาย จํานวน 300 คน โดยร่วมกับสมาคมผู้รับจัดการขนส่งสินค้าระหว่างประเทศ (TIFFA) และโรงเรียนธุรกิจการขนส่งและการค้าระหว่างประเทศ (ITBS) ดําเนินโครงการพัฒนาบุคลากรด้านโลจิสติกส์รองรับธุรกิจขนส่งและการค้าระหว่างประเทศ เพื่อเปิดโอกาสให้แรงงานใหม่ได้เข้าฝึกอบรมด้านโลจิสติกส์ ลดอัตราการว่างงาน อีกทั้งสถานประกอบกิจการมีแรงงานใหม่ที่มีทักษะตรงกับความต้องการ ซึ่งวิทยากรที่มาให้ความรู้เป็นผู้มีประสบการณ์ที่เกี่ยวข้องกับการขนส่งและการค้าระหว่างประเทศ รับฟังประสบการณ์การทํางานโดยตรงจากตัวแทนสถานประกอบกิจการด้านโลจิสติกส์ ทําให้ผู้ที่ผ่านการอบรมในครั้งนี้สามารถทํางานได้ทันทีหลังจากจบฝึกแล้ว เนื้อหาการฝึกอบรม เช่น ลักษณะธุรกิจการขนส่งและการค้าระหว่างประเทศ การขนส่งสินค้าอันตราย การปฏิบัติงานที่เกี่ยวข้องกับศุลกากร การขนส่งสินค้าผ่านแดนและพิธีการศุลกากร บัญชีและการลดต้นทุนโลจิสติกส์ เป็นต้น ผู้สมัครจะต้องเป็นผู้ว่างงาน จบการศึกษาระดับปริญญาตรี (ทุกสาขาวิชา) อายุไม่เกิน 28 ปี โดยจะอบรมภาคทฤษฎีระหว่างวันที่ 25 มิถุนายน - 11 สิงหาคม 2563 และภาคปฏิบัติระหว่างวันที่ 13 สิงหาคม - 30 กันยายน 2563 ณ โรงเรียนธุรกิจการขนส่งและการค้าระหว่างประเทศ (ITBS) ผู้ผ่านการฝึกอบรมสามารถเข้ามาทํางานในสายงานโลจิสติกส์ การขนส่งสินค้าทั้งทางเรือและทางอากาศ และด่านศุลกากร (กําหนดการฝึกอบรมอาจปรับเปลี่ยนตามสถานการณ์การแพร่ระบาดของเชื้อไวรัสโควิด-19)
สําหรับผู้สนใจสามารถสมัครได้ที่เว็บไซต์ของโรงเรียนธุรกิจการขนส่งและการค้าระหว่างประเทศ (ITBS) http://www.itbslogistics.com/course/Training.html หรือโทรศัพท์ 0-2018-2800 ต่อ8901-8902,095-759-8058,095-174-2589หรือสายด่วนกระทรวงแรงงาน 1506 กด 4 อธิบดี กพร.กล่าว
กําหนดส่งสื่อวันที่ 9 พ.ค.63
รัฐบาลไทย-ข่าวทำเนียบรัฐบาล-รัฐมนตรีฯสุริยะ ลงพื้นที่ร้อยเอ็ดพบปะผู้ประกอบการแลกเปลี่ยนความคิดเห็น ในการดำเนินธุรกิจพร้อมนำเสนอสินเชื่อเพื่อเสริมสภาพคล่องแก่เอสเอ็มอี
วันอังคารที่ 29 ตุลาคม 2562
รัฐมนตรีฯสุริยะ ลงพื้นที่ร้อยเอ็ดพบปะผู้ประกอบการแลกเปลี่ยนความคิดเห็น ในการดําเนินธุรกิจพร้อมนําเสนอสินเชื่อเพื่อเสริมสภาพคล่องแก่เอสเอ็มอี
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม  ร่วมลงพื้นที่จังหวัดร้อยเอ็ด เพื่อพบปะผู้ประกอบการอุตสาหกรรมเสื้อผ้าสําเร็จรูป บริษัท ชิคโมเดลลิง จํากัด
จังหวัดร้อยเอ็ด - เมื่อวันที่ 26 ตุลาคม 2562 นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายภิรมย์ พลวิเศษ เลขานุการรัฐมนตรีว่าการกระทรวงอุตสาหกรรม นางสาวสุชาดา แทนทรัพย์ โฆษกประจํากระทรวงอุตสาหกรรม และนายสมชาย เถื่อนสุวรรณ์ อุตสาหกรรมจังหวัดร้อยเอ็ด ร่วมลงพื้นที่จังหวัดร้อยเอ็ด เพื่อพบปะผู้ประกอบการอุตสาหกรรมเสื้อผ้าสําเร็จรูป บริษัท ชิคโมเดลลิง จํากัด ผู้ผลิตและจําหน่ายเสื้อผ้าสําเร็จรูป เสื้อผ้าแฟชั่น ข้าราชการ เพื่อแลกเปลี่ยนความคิดเห็นในการดําเนินธุรกิจพร้อมนําเสนอสินเชื่อเพื่อเสริมสภาพคล่องแก่เอสเอ็มอี
รัฐมนตรีสุริยะ กล่าวว่า รัฐบาล โดยกระทรวงอุตสาหกรรม ได้เล็งเห็นถึงการพัฒนาคุณภาพอุตสาหกรรม และวิสาหกิจในพื้นที่ เพื่อช่วยส่งเสริมผู้ประกอบการ อีกทั้งยังเป็นการสร้างรายได้ในชุมชน กระทรวงฯ จึงได้เตรียมอัดฉีดสินเชื่อกองทุนเอสเอ็มอีตามแนวประชารัฐ เพื่อเป็นเงินลงทุนและเสริมสภาพคล่องแก่เอสเอ็มอี ในการปรับปรุงกิจการให้มีประสิทธิภาพเพิ่มขึ้น ในวงเงินรวม 3,000 ล้านบาท อัตราดอกเบี้ย 1% วงเงินกู้สูงสุด 3 ล้านบาทต่อราย ซึ่งผู้ประกอบการเอสเอ็มอีที่เป็นนิติบุคคล ที่สนใจสมัครขอสินเชื่อดังกล่าวผ่านเว็บไซต์ www.smerescuecenter.comได้ตั้งแต่วันที่ 1 ธันวาคม 2562 เป็นต้นไป
ทั้งนี้ ประธานกรรมการ บริษัท ชิคโมเดลลิง จํากัด กล่าวเพิ่มเติมว่า ปัจจุบันบริษัทกําลังไปได้ดีในด้านธุรกิจการตัดเย็บเสื้อผ้า เพราะมีศูนย์กระจายสินค้าจํานวนมาก นอกจากธุรกิจตัดเย็บเสื้อผ้าแล้ว บริษัทยังมีธุรกิจในส่วนของสวนน้ํา และโรงแรมอีกด้วย ซึ่งมีลูกค้าเข้าใช้บริการตลอด ในเรื่องการชะลอตัวของเศรษฐกิจ ตอนนี้ธุรกิจสวนน้ํา และโรงแรมยังไม่ส่งผลกระทบ เนื่องจากอยู่ในทําเลที่ตั้งที่สะดวกต่อการเดินทางของผู้ใช้บริการ ส่วนในด้านของธุรกิจตัดเย็บเสื้อผ้า ซึ่งอาจจะได้รับผลกระทบบ้างในบางส่วน พร้อมทั้งขอขอบคุณทางกระทรวงอุตสาหกรรมที่เล็งเห็น อยากให้ผลักดันธุรกิจ SME ต่อไป
รัฐบาลไทย-ข่าวทำเนียบรัฐบาล-สธ. รณรงค์เดิน วิ่ง เพื่อสุขภาพ ฉลอง 100 ปี การสาธารณสุขไทย
วันเสาร์ที่ 30 มิถุนายน 2561
สธ. รณรงค์เดิน วิ่ง เพื่อสุขภาพ ฉลอง 100 ปี การสาธารณสุขไทย
กระทรวงสาธารณสุข จัดกิจกรรมเดิน วิ่ง เพื่อสุขภาพ ฉลอง 100 ปี การสาธารณสุขไทย กระตุ้นคนไทย มีกิจกรรมทางกาย สร้างเสริมสุขภาพ
กระทรวงสาธารณสุข จัดกิจกรรมเดิน วิ่ง เพื่อสุขภาพ ฉลอง 100 ปี การสาธารณสุขไทย กระตุ้นคนไทย มีกิจกรรมทางกาย สร้างเสริมสุขภาพ
วันนี้ (30 มิถุนายน 2561) ณ บริเวณลานหน้าสํานักงานปลัดกระทรวงสาธารณสุข ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์ภายหลังเป็นประธานเปิดกิจกรรมเดิน วิ่ง เพื่อสุขภาพ ฉลอง 100 ปีการสาธารณสุขไทย ว่า กระทรวงสาธารณสุข สํานักงานกองทุนสนับสนุนการสร้างเสริมสุขภาพ (สสส.) และภาคีเครือข่ายสุขภาพ ได้ร่วมกันจัดกิจกรรมเดิน วิ่ง เพื่อสุขภาพ ฉลอง 100 ปี การสาธารณสุขไทย เพื่อส่งเสริมการมีกิจกรรมทางกาย ลดพฤติกรรมเนือยนิ่ง ลดโรคไม่ติดต่อเรื้อรัง ซึ่งคนไทยมีอัตราการเสียชีวิตจากโรคไม่ติดต่อเรื้อรังถึงร้อยละ 71 ของการเสียชีวิตทั้งหมด และก่อให้เกิดภาระค่าใช้จ่ายทางสุขภาพ โดยเป็นกิจกรรมส่วนหนึ่งในการส่งเสริมให้ประชาชนทุกกลุ่มวัยมีกิจกรรมทางกายที่เพียงพอ ภายใต้วิสัยทัศน์ “ประชาชนมีวิถีชีวิตที่กระฉับกระเฉงด้วยกิจกรรมทางกาย ภายใต้สภาพแวดล้อมที่เหมาะสม” เพื่อให้บรรลุเป้าประสงค์ของแผนการส่งเสริมกิจกรรมทางกาย พ.ศ. 2561-2573
ทั้งนี้การส่งเสริมกิจกรรมทางกายต้องมีการสร้างความรอบรู้ทางสุขภาพให้กับประชาชนทุกวัยตระหนักรู้ถึงความสําคัญของการมีวิถีชีวิตที่กระฉับกระเฉง การสร้างสภาพแวดล้อมที่เอื้อต่อการมีกิจกรรมทางกาย ซึ่งต้องการความร่วมมือจากทุกภาคส่วนตามแผนการส่งเสริมกิจกรรมทางกาย
ทางด้านนายแพทย์เจษฎา โชคดํารงสุข ปลัดกระทรวงสาธารณสุข กล่าวว่า การมีกิจกรรมทางกายด้วยการเดินหรือวิ่ง เป็นกิจกรรมที่ทําได้ง่าย ทําได้ทุกเพศ ทุกวัย และทําได้ทุกที่ สําหรับผู้ที่เริ่มออกกําลังกายหรือออกกําลังกายนานๆ ครั้งควรมีการประเมินร่างกาย และให้เริ่มจากน้อยไปมาก เริ่มจากช้าไปเร็ว เริ่มจากเบาไปหนัก มีการอบอุ่นร่างกาย ยืดเหยียดกล้ามเนื้อขา ลําตัว และแขน เพื่อให้ร่างกายมีความพร้อม โดยอาจเริ่มจากการเดินจากบ้านไปสถานที่ต่างๆ เดินไปทํางานหากอยู่ใกล้ๆ เดินในสวนสาธารณะ ในตลาด ในห้างสรรพสินค้า โดยเลือกให้เหมาะสมและสอดคล้องกับชีวิตประจําวันของแต่ละคน ก็จะช่วยให้สุขภาพแข็งแรงได้ไม่ยาก
********************** 30 มิถุนายน 2561
รัฐบาลไทย-ข่าวทำเนียบรัฐบาล-คำขวัญวันเด็กแห่งชาติ ประจำปี 2563 “เด็กไทยยุคใหม่ รู้รักสามัคคี รู้หน้าที่พลเมืองไทย”
วันศุกร์ที่ 13 ธันวาคม 2562
คําขวัญวันเด็กแห่งชาติ ประจําปี 2563 “เด็กไทยยุคใหม่ รู้รักสามัคคี รู้หน้าที่พลเมืองไทย”
คําขวัญวันเด็กแห่งชาติ ประจําปี 2563 “เด็กไทยยุคใหม่ รู้รักสามัคคี รู้หน้าที่พลเมืองไทย”
วันที่ 13 ธ.ค.2562 พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้มอบคําขวัญ เนื่องในวันเด็กแห่งชาติ ประจําปี 2563 ว่า “เด็กไทยยุคใหม่ รู้รักสามัคคี รู้หน้าที่พลเมืองไทย”
---------------